Célba értek a szentesi kegyelmi kérvények | Szentes hírek | Szeged - delmagyar.hu
Szentes hírek > Célba értek a szentesi kegyelmi kérvények Célba értek a szentesi kegyelmi kérvények
Blahó Gabriella	2006.08.31. 14:19
Megérkezett hétfőn az Igazságügyi és Rendvédelmi Minisztériumba a szentesi dr. Geönczeöl Tibor kegyelmi kérvénye. Dr. Kovács Ágnes iratai már néhány nappal korábban odaértek. A nyár elején jogerősen börtönbüntetésre ítélt két szentesi orvos egyelőre szabadlábon várja a köztársasági elnök döntését.	A Csongrád Megyei Bíróság jogerős ítéletében bűnösnek mondta ki Dr. Geönczeöl Tibor baleseti sebészt és dr. Kovács Ágnest, a szentesi kórház volt igazgatóját. Különösen nagy kárt okozó csalás elkövetéséért letöltendő börtönbüntetést szabott ki a bíróság, ám mindketten kegyelmi kérvényt nyújtottak be. A kérvények a szabályos jogi úton a minap megérkeztek az Igazságügyi és Rendvédelmi Minisztériumba – erősítette meg a tárca szóvivője. Bodnár Lajos szűkszavú közleménye szerint az iratokat – a miniszter véleményével együtt – továbbítják a köztársasági elnökhöz, aki indoklás nélkül dönt a kegyelem kérdésében.A két elítélt eközben szabadlábon várja sorsának alakulását. A másfél év szabadságvesztésre ítélt Kovács Ágnes most a minisztertől kapott haladékot a köztársasági elnök döntéséig. A volt kórházigazgató nagyon örül ennek, hiszen korábban szeptember 21-éig szólt a halasztás. Bízik a kegyelemben. A három év börtönbüntetésre ítélt Geönczeöl Tibor hasonlóképpen halasztás iránt nyújtott be kérelmet – életveszélyes egészségi állapotra hivatkozva – a Szegedi Városi Bírósághoz. Kérelmét első fokon elutasították. A doktor fellebbezett, másodfokon még nem született döntés. Cseh Attila, a megyei bíróság elnökhelyettese lapunk kérdésére azt mondta: a gyakorlat az, hogy a büntetés-végrehajtási csoport mindaddig nem adja ki az elítélt számára a behívólevelet, amíg a kérelme ügyében jogerős határozat nem születik. Így most mindkét elítélt szentesi otthonában várva reménykedik abban, hogy Sólyom László köztársasági elnök a közeljövőben számukra kedvező döntést hoz, és azzal az igazságügyi tárca is egyetért. A kegyelem csak így érvényes. Kövessen minket, kommentelje híreinket a Delmagyar.hu Facebook oldalán!
NépszerűJárókelőt ütött el a kisteherautó, amelynek a villamos ment neki a PetőfinExek az édenben: exkluzív fotók a szexmániás szegedi Diáról!Ezekre a kérdésekre vár választ Lázár János az NFM-től tramtrain-ügybenA Délmagyarország visszautasítja Lázár miniszter vádaskodásátGyulán kezdődött el az ingyenes szegedi parkolóbérletek pereKibertámadás egy szegedi cég ellen: másfél milliót követeltek a zsarolók
Szentes hírek > Célba értek a szentesi kegyelmi kérvények Önnek ajánljukLemondott a Fidesz szentesi frakcióvezetőjeNem indul az önkormányzati választásokon a szentesi Karikó-Tóth Tibor, miután lemondott a Fidesz… Tovább olvasomBetöltés